蛟河

蛟河，舊名嘎呀河，係位於中國吉林蛟河市嘅河，屬松花江水系。佢發源自張廣才嶺西部嘅二禿子山，先係向南流，然後轉向西南，之後喺蛟河市區同拉法河、小蛟河滙流，之後轉向南面，最後注入松花湖。

蛟河喺明朝叫禿都河，喺清朝叫退搏河，後來叫嘎呀河。1987年時，由於佢同吉林遞條嘎呀河重名，而佢係蛟河市流域面積最大嘅河，於是改名做蛟河。而蛟河市嘅地名唔係出自呢條蛟河，而係今日嘅小蛟河，同樣喺1987年改名，因爲小蛟河細條，唔夠份量，於是喺前面加隻小字，呢條河仔嘅原名就係蛟河地名嘅出處。

攷 

類:吉林地理